Brüsszel, 28.10.2004

SEC(2004)1320 végleges

.

Tervezet

AZ EGT-VEGYESBIZOTTSÁG HATÁROZATA

az EGT-megállapodás XIII. mellékletének (Közlekedés) módosításáról

.

- Tervezet: a Bizottság közös álláspontja -(előterjesztő: a Bizottság)

MAGYARÁZÓ FELJEGYZÉS

1. A szükséges jogi biztonság és homogenitás érdekében az EGT-Vegyesbizottság valamennyi vonatkozó közösségi jogszabályt elfogadása után lehetőség szerint minél hamarabb integrálni akar az EGT-megállapodásba.

2. Ezért az EGT-Vegyesbizottságnak módosítania kell az EGT-megállapodás XIII. mellékletét (Közlekedés) az alábbi jogszabályokat érintő csatolt határozattervezet elfogadásával:

32002 R 1592 : Az Európai Parlament és a Tanács 1592/2002/EK rendelete (2002. július 15.) a polgári repülés területén a közös szabályokról és az Európai Repülésbiztonsági Ügynökség létrehozásáról (HL L 240., 2002.9.7., 1. o.).

3. Az EGT-Vegyesbizottság határozattervezete megteremti a keretet az EGT–EFTA-államoknak az Európai Repülésbiztonsági Ügynökségben való részvételéhez, beleértve különösen az EGT–EFTA-államok pénzügyi hozzájárulására vonatkozó rendeleteket, valamint a rendelettel létrehozott bizottságban való részvételük részletes szabályait, amelyek a szavazati jog kivételével a teljes körű részvételt jelentik.

4. Az EGT-ről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének a) pontja előirányozza, hogy a Tanács közösségi álláspontot alakítson ki a közösségi jogszabályok jelentős változtatásokkal történő kiterjesztésére vonatkozó határozatok tekintetében.

5. Az EGT-Vegyesbizottság határozattervezetét jóváhagyásra benyújtották a Tanácshoz, ezt követően a Bizottság a lehető legkorábbi alkalommal előterjeszti az EGT-Vegyesbizottságban a Közösség állásfoglalását.

Tervezet

AZ EGT-VEGYESBIZOTTSÁG HATÁROZATA

az EGT-megállapodás XIII. mellékletének (Közlekedés) módosításáról

Az EGT-VEGYESBIZOTTSÁG,

tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági térségről szóló megállapodásra, a továbbiakban: a Megállapodás, és különösen annak 98. cikkére,

mivel:

(1) A Megállapodás XIII. mellékletét az EGT-Vegyesbizottság ...-i .../.../... határozatával[1] módosították.

(2) A polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2002. július 15-i 1592/2002/EK európai parlamenti és tanácsi rendelet[2] fő célkitűzése a Közösségen belüli magas szintű egységesített polgári repülésbiztonság létrehozása és fenntartása.

(3) Az Európai Repülésbiztonsági Ügynökség tevékenységei az Európai Gazdasági Térség területén befolyásolhatják a polgári repülés biztonságának szintjét.

(4) Az 1592/2002/EK rendeletet be kell építeni a Megállapodásba annak érdekében, hogy az EFTA-államok számára lehetővé váljon az Európai Repülésbiztonsági Ügynökségben való teljes körű részvétel,

A KÖVETKEZŐKÉPPEN HATÁROZOTT:

1. cikk

A Megállapodás XIII. melléklete az e határozat mellékletében meghatározottak alapján módosul.

2. cikk

Az 1592/2002/EK rendeletnek az Európai Unió Hivatalos Lapjának EGT-kiegészítésében izlandi és norvég nyelven kihirdetendő szövege hiteles.

3. cikk

Ez a határozat . napján lép hatályba, annak függvényében, hogy a Megállapodás 103. cikkének (1) bekezdése alapján valamennyi értesítést eljutatták az EGT-Vegyesbizottságnak*.

4. cikk

Ezt a határozatot az Európai Unió Hivatalos Lapjának EGT-szakaszában, valamint annak EGT-kiegészítésében ki kell hirdetni.

Kelt Brüsszelben,

az EGT-Vegyesbizottság részéről

az elnök

az EGT-Vegyesbizottság titkárai

Az EGT-Vegyesbizottság határozatának

MELLÉKLETE

A Megállapodás XIII. melléklete annak 66m) pontja (a Bizottság 1138/2004/EK rendelete) után a következő szöveggel egészül ki:

„66n. 32002 R 1592 : Az európai parlament és a tanács 1592/2002/EK rendelete (2002. július 15.) a polgári repülés területén a közös szabályokról és az Európai Repülésbiztonsági Ügynökség létrehozásáról (HL L 240., 2002.9.7., 1. o.).

Ezen Megállapodás alkalmazásában a rendelet szövege az alábbi kiigazításokkal helyesen a következő:

a. Az alábbiakban található eltérő előírások hiányában, valamint a Megállapodás 1. jegyzőkönyve rendelkezései ellenére a rendeletben található »tagállamok« kifejezés a rendeletbeli jelentése mellett magában foglalja az EFTA-államokat is. Az 1. jegyzőkönyv (11) bekezdése alkalmazandó.

b. Az EFTA-tagállamok vonatkozásában az Ügynökség, amennyiben és amikor erre szükség van, az adott esettől függően segíti az EFTA Felügyeleti Hatóságot, illetve az Állandó Bizottságot feladatai elvégzésében.

c. Ebben a rendeletben semmi sem értelmezhető úgy, hogy a nemzetközi megállapodások keretein belül annak alapján az ERBÜ határkörébe kerüljön az EFTA-államok nevében való fellépés, ez alól kivétel az EFTA-államoknak az e megállapodásokból származó kötelezettségeik végrehajtásában való támogatása.

d. A 9. cikk a következőképpen módosul:

i. Az (1) bekezdés a »a Közösség« kifejezés után a »vagy egy EFTA-állam« szavakkal egészül ki.

ii. A 9. cikk (2) bekezdése helyébe a következő szöveg lép:

»Amennyiben a Közösség tárgyalásokat folytat egy harmadik országgal egy olyan megállapodás létrehozásának céljából, amely előírja, hogy egy tagállam vagy az Ügynökség a harmadik ország repüléstechnikai hatósága által kiállított bizonyítványok alapján bizonyítványokat állíthat ki, megtesz minden erőfeszítést annak érdekében, hogy az EFTA-államok a kérdéses harmadik országgal létrehozandó hasonló megállapodásra vonatkozó ajánlatot kapjanak. Az EFTA-államok ezért cserébe mindent megtesznek annak érdekében, hogy a Közösséggel létrehozott megállapodásoknak megfelelő megállapodásokat hozzanak létre harmadik országokkal.«

e. A 11. cikk a következő bekezdéssel egészül ki:

»(5) Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet az Ügynökség valamennyi, EFTA-államokra vonatkozó dokumentumára is vonatkozik a rendelet alkalmazása céljából.«

f. A 12. cikk (2) bekezdésének b) pontja a következő szöveggel egészül ki:

»Az Ügynökség is támogatja az EFTA Felügyeleti Hatóságot és annak hasonló támogatást nyújt, amennyiben ezek az intézkedések és feladatok a Megállapodás alapján a Hatóság hatáskörébe tartoznak.«

g. A 12. cikk (2) bekezdésének e) pontja helyébe a következő szöveg lép:

»hatáskörén belül a vonatkozó nemzetközi egyezmények – különösen a Chicagói Egyezmény – által a szerződő feleknek tulajdonított teendőket és feladatokat ellátja. Az EFTA-államok nemzeti repülési hatóságai kizárólag az e rendeletben meghatározottak alapján végzik el e teendőket és feladatokat.«

h. A 15. cikk első mondatának helyébe a következő mondat lép:

»A 4. cikk (1) bekezdésében említett termékeket, alkatrészeket és berendezéseket illetően az Ügynökség adott esetben, valamint a Chicagói Egyezményben vagy annak mellékleteiben meghatározott módon, elvégzi a tervező, előállító vagy nyilvántartó állam teendőit és feladatait a tervezési jóváhagyással kapcsolatban. Az EFTA-államok nemzeti repülési hatóságai kizárólag az e cikkben meghatározottak alapján végzik el e teendőket és feladatokat.«

i. A 16. cikk a következőképpen módodul:

Az (1) bekezdés a következő szöveggel egészül ki:

»Az Ügynökség beszámol az EFTA Felügyeleti Hatóságnak az EFTA-államban elvégzett szabványosítási vizsgálatról.«

A (3) bekezdés a következő szöveggel egészül ki:

»Az EFTA-államokkal kapcsolatosan az EFTA Felügyeleti Hatóság konzultál az Ügynökséggel.«

j. A 20. cikk a következő bekezdéssel egészül ki:

»(4) Eltérve az Európai Közösségek egyéb alkalmazottai alkalmazási feltételeinek 12. cikke (2) bekezdésének a) pontjától az EFTA-államok teljes jogú állampolgárait az Ügynökség ügyvezető igazgatója szerződéssel alkalmazhatja.«

k. A 21. cikk a következő szöveggel egészül ki:

»Az EFTA-államok alkalmazzák az Ügynökségre és annak alkalmazottaira az Európai Közösségek kiváltságairól és mentességeiről szóló jegyzőkönyvet, valamint az annak alapján elfogadott vonatkozó szabályokat.«

l. A 23. cikk első bekezdése a »Közösség« szó után a következő szavakkal egészül ki:

», izlandi és norvég.«

m. A 24. cikk annak (2) bekezdése c) pontja után a következő szöveggel egészül ki:

»ca) Az általános beszámolót, valamint az Ügynökség munkaprogramját a (b), illetve a (c) bekezdésnek megfelelően továbbítják az EFTA Felügyeleti Hatósághoz.«

n. A 25. cikk a következő bekezdéssel egészül ki:

»(3) Az EFTA-államok teljes mértékben részt vesznek az igazgatóság munkájában, és azon belül a szavazati jog kivételével az EU-tagállamokéval megegyező jogaik és kötelezettségeik vannak.«

o. A 32. cikk a következő bekezdéssel egészül ki:

»(6) Az EFTA-államok állampolgárai jogosultak a fellebbezési tanácsokban tagként – beleértve az elnöki funkciót is – való részvételre. A Bizottság a (3) bekezdésben említett személyek jegyzékének elkészítésekor az EFTA-államok alkalmas állampolgárait is figyelembe veszi.«

p. A 45. cikk (1) bekezdésének vége a következő szöveggel egészül ki:

»Az EFTA-államok vonatkozásában az Ügynökség támogatja az EFTA Felügyeleti Hatóságot a fent említett feladatok elvégzésében.«

q. A 48. cikk a következő bekezdéssel egészül ki:

»(8) Az EFTA-államok részt vállalnak az (1) bekezdés első francia bekezdésében említett, a Közösség által nyújtott pénzügyi hozzájárulásból. Ebből a célból a 82. cikk (1) bekezdésének a) pontjában, valamint a Megállapodás 32. jegyzőkönyvében meghatározott eljárások mutatis mutandis alkalmazandók.«

r. Az 54. cikk a következő bekezdésekkel egészül ki:

»(6) Az EFTA-államok teljes mértékben részt vesznek az (1) bekezdés alapján létrehozott bizottság munkájában, és azon belül a szavazati jog kivételével az EK-tagállamokéval megegyező jogaik és kötelezettségeik vannak.

(7) Amennyiben a Bizottság és a bizottság közötti megállapodás hiányában a Tanács hozhat döntést a kérdéses ügyben, a Megállapodás 5. cikkével összhangban az EFTA-államok az EFTA-Vegyesbizottság elé terjeszthetik az ügyet.«”

[1] HL L […].,[…], […]. o.

[2] HL L 240., 2002.9.7., 1. o.

* [Alkotmányos követelményeket nem tüntettek fel.] [Alkotmányos követelményeket feltüntettek.]